# Упутство за Испитивача искоришћености диска

Испитивач искоришћености диска је графички, изборником вођен прегледник који можете да користите да видите и пратите искоришћеност вашег диска и структуру фасцикли.

2015-2021 Пројекат Мејтове документације
2006 Фабио Марцока
Пројекат Мејтове документације Пројекат Гномове документације

Permission is granted to copy, distribute and/or modify this document under the terms of the GNU Free Documentation License (GFDL), Version 1.1 or any later version published by the Free Software Foundation with no Invariant Sections, no Front-Cover Texts, and no Back-Cover Texts. You can find a copy of the GFDL at this link or in the file COPYING-DOCS distributed with this manual.

Ово упутство је део скупа Мејтових докумената објављених под ГСДД. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују (спомињу) у било којем Мејтовом документу, а чланови Мејтовог документационог пројекта имају сазнања о томе, тада су називи исписани великим словима или са великим почетним словима.

ОВАЈ ДОКУМЕНТ И ЊЕГОВА ИЗМЕЊЕНА ИЗДАЊА ЈЕ ДОСТУПАН ПОД УСЛОВИМА ГНУОВЕ СЛОБОДНЕ ДОКУМЕНТАЦИОНЕ ДОЗВОЛЕ УЗ ДОДАТНУ САГЛАСНОСТ ДА:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА; И

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

Тим Мејтове документације
Мејтова радна површ
Фабио Марцока
Пројекат Гномове документације

     thesaltydog@gmail.com

Фабио Марцока

    thesaltydog@gmail.com

Упутство Испитивача искоришћености диска 1.10
Јул 2015

Волфганг Улбрих

Пројекат Мејтове документације

Упутство Испитивача искоришћености диска 1.0
Април 2015

Емануеле Баси ebassi@gmail.com

Пројекат Гномове документације

Ово упутство описује издање 1.10 Испитивача искоришћености диска.

Примедбе

Да бисте пријавили грешку или дали предлог у вези програма Испитивача искоришћености диска или овог упутства, пратите смернице на Мејтовој страници за примедбе.

## Увод

Испитивач искоришћености диска је графички, изборницима управљан програм за испитивање искоришћености диска у Мејтовом окружењу. Испитивач искоришћености диска може лако да прегледа читаво стабло система датотека, или одређену грану директоријума коју одреди корисник (месну или удаљену).

Такође сам открива у стварном времену све промене учињене у вашој личној фасцикли као и све прикачене/откачене уређаје. Испитивач искоришћености диска такође обезбеђује прозор пуне графичке мапе стабла за сваку изабрану фасциклу.

## Први кораци

Испитивач искоришћености диска може бити покренут на три начина:

- из Мејтовог изборника „Програми Системске алатке“;

- из прозора терминала;

- из Цаје „Отвори програмом...“ ;

Ако желите да покренете Испитивач искоришћености диска из прозора терминала, упишите:

`mate-disk-usage-analyzer <puna_putanja_do_direktorijuma>`, затим притисните Унеси.

Ако је покренут из Мејтовог изборника, „Испитивач искоришћености диска“ се покреће и остаје у стању спремног, чекајући на корисникову радњу.

Када покренете „Испитивач искоришћености диска“ из Мејтовог изборника, бива приказан следећи прозор.

Прозор Испитивача искоришћености диска

Приказује главни прозор Испитивача искоришћености диска. Садржи траку изборника, област за приказ, клизаче и траку стања.

Корисник затим може:

- да покрене преглед читавог система датотека

- да изабере одређену грану локалног директоријума за прегледање

- да изабере удаљени сервер и фасциклу за прегледање

- да одреди поставке

## Коришћење

### Прегледање читавог система датотека

Да покренете прегледање читавог система датотека изаберите „Испитивач Систем датотека“ из изборника, или притисните дугме траке алата „Систем датотека“.

Када се заврши процес прегледања, добићете читаво стабло вашег система датотека, као на следећој слици.

Преглед читавог система датотека Испитивача искоришћености диска

Приказује прозор Испитивача искоришћености диска. Садржи траку изборника, област за приказ, клизаче и траку стања.

Када покренете прегледање читавог система датотека, прозор Испитивача искоришћености диска ће почети да исцртава стабло чим нит почне да прегледа ситем датотека. Ако је на систем датотека прикачена нека велика партиција, и она ће такође бити прегледана.

Испитивач искоришћености диска ће приказати величине у стаблу директоријума као додељени простор. Ово значи да се приказане величине односе на стварно заузеће диска а не на привидну величину директоријума. Ако желите да видите привидну величину датотеке, одзначите „Преглед Заузети простор“.

Испитивач искоришћености диска неће рачунати директоријум „/proc“, нити било коју величину датотеке која се не односи на „обичну“ датотеку, тако да симболичке везе, знаковни блокови, блокови уређаја неће бити део велићине директоријума.

Са чврстим везама се ради на другачији начин: прва чврста веза се рачуна као обична датотека, док се следеће везе ка истом уређају и-чвора уопште не рачунају, али су истакнуте у колони на десној страни прозора.

### Прегледање једне фасцикле

Да покренете прегледање фасцикле изаберите „Испитивач Фасцикла...“ из изборника, или притисните дугме траке алата „Фасцикла“.

### Удаљено прегледање

Ако треба да прегледате удаљену фасциклу сервера, кликните на иконицу траке алата „Удаљена фасцикла“ или изаберите „Испитивач Удаљена фасцикла...“ из изборника и добићете следеће прозорче. Испитивач искоришћености диска може да се повеже на сервер путем „ssh“, „ftp“, „smb“, „http“ и „https“.

Прегледање удаљене фасцикле Испитивача искоришћености диска

Приказује прозорче удаљене фасцикле Испитивача искоришћености диска.

## Поставке

Да измените поставке програма Испитивач искоришћености диска, изаберите „Уреди Поставке“.

Прозор поставки Испитивача искоришћености диска

Прозор поставки

### Бирање уређаја за прегледање

У првом делу прозора поставки, исписани су сви откривени прикачени уређаји. Кликните на штиклир кућицу да укључите/искључите партицију у радње прегледања система датотека.

Уређај прикачен на „/“ се не може искључити из прегледања.

### Укључивање праћења личне фасцикле

Ако је ова опција изабрана, Испитивач искоришћености диска ће непрестано пратити све спољне измене у личној фасцикли и упозорити корисника ако је датотека додата/укоњена.

## Мапе стабла

Концепт Мапа стабла је развио Бен Шнајдерман у '90. Прочитајте његово виђење мапа стабала.

Прозор мапе стабла Испитивача искоришћености диска

Теорија мапе стабла. Приказује 2 дијаграма мапе стабла

На слици је дат пример теорије мапе стабла. Сваки чвор (као што је приказано на дијаграму стабла) има назив (слово) и придружена величина (број). Величина листова може представљати на пример величину појединачних датотека, величина чворова који нису листови је збир величина његових проистеклих.

Мапа стабла је направљена дубинском поделом почетног правоугаоника. Величина сваког правоугаоника одговара величини чвора. Смер поделе се смењује по нивоима: прво водоравно, следећи усправно итд. Као резултат, почетни правоугаоник је подељен на мање правоугаонике, тако да величина сваког правоугаоника одражава величину листа. Структура стабла се такође одражава на мапи стабла, као резултат његове изградње. Боја и напомене се могу користити за давање додатних информација о листовима.

Мапе стабла су врло делотворне када је величина најважнија функција за приказ.

## График прстенова

График прстенова је графичко представљање искоришћености диска конкретном фасциклом. Када покренете програм, бивате обавештени о искоришћености система датотека као што се види на следећој слици:

Испитивач искоришћености диска који приказује график прстенова са искоришћеношћу система датотека

Након покретања програма, приказује се искоришћеност система датотека. Графичко представљање је на десној страни.

Када започнете прегледање фасцикле, прави се стабло подфасцикли и исписује се на левој страни. Сваки ред садржи информације о називу, колико простора заузима (у процентима и величину у KB, MB или GB) и број ставки (додавањем датотека и директоријума). Када се овај процес заврши, исцртава се График прстенова на десној страни. Ако га зауставите пре него што се заврши, врши се само делимично представљање на основу директоријума чија искоришћеност је израчуната.

Испитивач искоришћености диска који приказује график прстенова са искоришћеношћу фасцикле

Након прегледања фасцикле.

График прстенова се састоји од скупа угнеждених прстенова око средишњег круга. Овај круг симболизује корену фасциклу делимичног стабла (односно фасциклу коју је корисник изабрао за прегледање). Сваки прстен представља ниво у делимичном стаблу, тако да ће подфасцикле корене фасцикле бити представљене у првом прстену, а дубљи нивои у stablu одговарају спољним прстеновима на графикону. Свака подфасцикла је представљена подеоком прстена, чији је угао пропорционалан величини садржаја фасцикле, и обојен другом бојом ради лакше визуeлизације. Може се исцртати до пет нивоа; у случају да фасцикла на том последњем петом нивоу садржи још више подфасцикли, на ову ситуацију ће указати присуство црне кривине близу ивице подеока прстена те фасцикле. Када је изабрана фасцикла без даљих подфасцикли да буде корен делимичног стабла, биће исцртан само унутрашњи круг. Када показивач миша наднесете над једном од фасцикли на графику, биће истакнута и појавиће се облачић са информацијама о њеном називу и величини. Ако постоје подфасцикле, појавиће се мали сиви облачић, показујући њихове називе. Могуће је да неће бити приказани сви називи подфасцикли како би се избегло преклапање.

Можете ићи горе-доле по редовима на списку (изборно проширујући оне са подфасциклама), графички приказ ће се изменити користећи изабрану фасциклу као корен делимичног стабла које ће бити представљено. До фасцикли се такође може стићи из самог графика прстенова. Ако кликнете левим дугметом миша унутар фасцикле, помакнућете се дубље постављањем корена графика у ту фасциклу. Ако притиснете средње дугме (без обзира на место све док кликћете унутар оквира графика прстенова), добићете супротно понашање, враћајући се један корак у хијерархији.

Проценат полупречника њене полазне коју користи дата фасцикла је директно сразмерна односу између своје величине и њене полазне. Лако је схватити да је величина фасцикле једнака или мања од величине њене полазне. Иако су у овом графичком приказу приказани само директоријуми, датотеке се узимају у обзир да би се израчунала количина простора коју заузимају фасцикле.

Испитивач искоришћености диска