# Disko naudojimo analizatoriaus žinynas

Disko naudojimo analizatorius yra grafinė paslaugų programa, kurią galite naudoti savo disko naudojimo ir aplankų struktūros stebėsenai.

2015-2021 MATE dokumentacijos projektas
2006 Fabio Marzocca
MATE dokumentacijos projektas GNOME dokumentacijos projektas

Permission is granted to copy, distribute and/or modify this document under the terms of the GNU Free Documentation License (GFDL), Version 1.1 or any later version published by the Free Software Foundation with no Invariant Sections, no Front-Cover Texts, and no Back-Cover Texts. You can find a copy of the GFDL at this link or in the file COPYING-DOCS distributed with this manual.

Šis žinynas yra MATE žinynų rinkinio, platinamo GFDL sąlygomis, dalis. Jeigu norite dalintis šiuo žinynu atskirai nuo šio rinkinio, galite tą daryti pridėdami šios licencijos kopiją, kaip nurodyta 6 šios licencijos dalyje.

Nemažai įmonių, jų produktų ir paslaugų pavadinimai laikomi prekės ženklais. Kuomet šie pavadinimai pasirodo bet kur MATE dokumentacijoje, ir MATE dokumentacijos projekto nariai atkreipia į juos dėmesį, šie pavadinimai radomi didžiosiomis raidėmis arba pradedami didžiąja raide.

DOKUMENTAS IR MODIFIKUOTOS JO VERSIJOS PATEIKIAMOS GNU LAISVOSIOS DOKUMENTACIJOS LICENCIJOS SĄLYGOMIS SU TOLESNIU SUPRATIMU, KAD:

1. DOKUMENTAS PATEIKIAMAS TOKS, KOKS YRA, BE BET KOKIOS RŪŠIES GARANTIJŲ, IŠREIKŠTŲ AR PAREIKŠTŲ, NERIBOTAI LAIKANT, KAD DOKUMENTAS AR JO MODIFIKUOTA VERSIJA YRA BE KLAIDŲ, TINKAMA KONKREČIAI PASKIRČIAI ARBA NEPAŽEIDŽIANTI TAM TIKRŲ TEISIŲ. VISA ŠIO DOKUMENTO AR JO MODIFIKUOTOS VERSIJOS KOKYBĖS, TIKSLUMO IR VEIKIMO PRIKLAUSO JUMS. ESANT BET KOKIAM ŠIO DOKUMENTO AR JO MODIFIKUOTOS VERSIJOS TRŪKUMUI, JŪS (NE PIRMINIS RAŠYTOJAS, AUTORIUS AR KITAS PAGALBININKAS) PRISIIMATE REIKIAMO APTARNAVIMO, REMONTO AR TAISYMO IŠLAIDAS. ŠIS ATSAKOMYBĖS ATSISAKYMAS YRA ESMINĖ ŠIOS LICENCIJOS DALIS. TOLIAU NELEIDŽIAMAS JOKS ŠIO DOKUMENTO AR MODIFIKUOTOS VERSIJOS NAUDOJIMAS, IŠSKYRUS PAGAL ŠĮ ATSAKOMYBĖS ATSISAKYMĄ; IR

2. ESANT JOKIOMS APLINKYMBĖMS IR JOKIAI TEISINEI TEORIJAI AR DELIKTUI (ĮSKAITANT APLAIDUMĄ), SUTARČIAI AR KITAIS ATŽVILGIAIS, ŠIO DOKUMETNO AR JO MODIFIKUOTOS VERSIJOS AUTORIUS, PRADINIS RAŠYTOJAS, BET KURIS PAGALBININKAS ARBA BET KURIS PLATINTOJAS NĖRA ATSAKINGAS BET KURIAM ASMENIUI UŽ BET KOKIUS TIESIOGINIUS, NETIESIOGINIUS, YPATINGUS, ATSITIKTINIUS AR PASEKMINIUS NUOSTOLIUS, ĮSKAITANT DARBO SUSTOJIMĄ, KOMPIUTERIO GEDIMUS AR BET KURIUOS KITUS NUOSTOLIUS ARBA PRARADIMUS, KYLANČIUS IŠ ARBA SUSIJUSIUS SU ŠIO DOKUMENTO AR JO MODIFIKUOTŲ VERSIJŲ NAUDOJIMU, NET JEI IR VIENA IŠ PUSIŲ YRA INFORMUOTA APIE TOKIŲ NUOSTOLIŲ GALIMYBĘ.

MATE Documentation Team
MATE Desktop
Fabio Marzocca
GNOME dokumentacijos projektas

     thesaltydog@gmail.com

Fabio Marzocca

    thesaltydog@gmail.com

Disko naudojimo analizatoriaus žinynas 1.10
2015 liepa

Wolfgang Ulbrich

MATE dokumentacijos projektas

Disko naudojimo analizatoriaus žinynas 1.0
2006 balandis

Emmanuele Bassi ebassi@gmail.com

GNOME dokumentacijos projektas

Šiame žinyne aprašoma Disko naudojimo analizatoriaus versija 1.10.

Atsiliepimai

Pranešimui apie programos klaidą arba pasiūlymams dėl Disko naudojimo analizatoriaus programos ar šio žinyno, sekite nuorodas MATE atsako puslapyje.

## Įžanga

Disko naudojimo analizatorius yra grafinė, meniu valdoma programa disko naudojimo analizavimui bet kurioje MATE sistemoje. Disko naudojimo analizatorius gali lengvai nuskenuoti visą failų sistemos medį arba specifinius naudotojo pasirinktus vietinius ar nuotolinius katalogus.

Jis taip pat automatiškai aptinka visus jūsų namų katalogo pakeitimus, kaip ir kiekviename prijungtame/neprijungtame įrenginyje. Disko naudojimo analizatorius taip pat pateikia išsamų grafinį medžio langą kiekvienam pasirinktam aplankui.

## Darbo pradžia

Disko naudojimo analizatorių galite paleisti trimis būdais:

- iš MATE meniu Programos Reikmenys;

- iš terminalo lango;

- iš Caja „Atverti su...“

Jei norite paleisti Disko naudojimo analizatorių iš terminalo lango, tiesiog įveskite:

`mate-disk-usage-analyzer <full_path_to_a_directory>`, tada paspauskite Įvesti.

Iš MATE meniu paleistas Disko naudojimo analizatorius paleistas lieka budėjimo būsenoje, laukdamas naudotojo veiksmų.

Paleidžiant Disko naudojimo analizatorių iš MATE meniu, matomas šis langas.

Disko naudojimo analizatoriaus langas

Rodomas pagrindinis Disko naudojimo analizatoriaus langas. Jame yra meniu juosta, rodymo sritis, slinkimo juostos ir būsenos juosta.

Naudotojas gali:

- pradėti visuotinį failų sistemos skenavimą;

- pasirinkti skenavimui specifinį vietinį katalogą

- pasirinkti nuotolinį serverį ir jo aplanką skenavimui

- nustatyti parametrus

## Naudojimas

### Visuotinis failų sistemos skenavimas

Norėdami pradėti visuotinį failų sistemos skenavimą, pasirinkite Analizatorius Skaityti failų sistemą meniu arba įrankių juostoje paspauskite mygtuką Skaityti failų sistemą.

Kai skenavimas baigiasi, pradedamas rodyti pilnas failų sistemos medis, panašus į rodomą šiame paveikslėlyje:

Disko naudojimo analizatoriaus Visuotinis failų sistemos skenavimas

Rodomas Disko naudojimo analizatoriaus failų sistemos visuotinio skenavimo langas. Jame yra meniu juosta, rodymo sritis, slinkimo juostos ir būsenos juosta.

Paleidus visuotinį failų sistemos skenavimą, Disko naudojimo analizatoriaus lange atsiras medis. Jeigu prie failų sistemos prijungtas didelis skaidinys, jis irgi bus nuskenuotas.

Disko naudojimo analizatorius katalogų dydį rodys kaip naudojamą vietą. Tai reiškia, kad katalogų rodymo dydis priklauso nuo disko faktinio naudojimo, o ne dydžio. Jei norite matyti esamų failų dydį, atžymėkite Rodymas Išskirta vieta.

Disko naudojimo analizatorius neįskaičiuos /proc katalogo bei kitų ne „tradicinių“ failų dydžių, todėl simbolinės nuorodos, simbolių bei įrenginių blokai neįskaičiuojami į katalogų dydį.

Patvarieji saitai tvarkomi kitaip: iš pradžių priskaičiuojami kaip normalūs failai, o vėlesnės nuorodos į tą patį inode įrenginį neįskaičiuojamos į galutinius kiekius, bet atskirai paryškinamos lango dešiniame stulpelyje.

### Vieno aplanko skenavimas

Kad nuskenuotumėte vieną aplanką, meniu pasirinkite Analizatorius Skaityti aplanką arba spauskite Skaityti aplanką įrankių juostoje.

### Nuotolinis skenavimas

Nuotolinio serverio aplanko skenavimui tiesiog paspauskite įrankių juostos piktogramą Skaityti nuotolinį aplanką arba meniu pasirinkite Analizatorius Skaityti nuotolinį aplanką.... Tuomet atsiras paveikslėlyje pavaizduotas dialogas. Disko naudojimo analizatorius gali prisijungti prie serverio naudojant ssh, ftp, smb, http ir https.

Disko naudojimo analizatoriaus nuotolinio aplanko skenavimas

Rodomas Disko naudojimo analizatoriaus nuotoliniio aplanko dialogo langas.

## Nustatymai

Norėdami pakeisti Disko naudojimo analizatoriaus programos nuostatas, pasirinkite Taisa Nustatymai

Disko naudojimo analizatoriaus nustatymų langas

Nustatymų langas

### Skenuojamų įrenginių pasirinkimas

Pirmojoje Nustatymų lango dalyje surašomi visi nustatyti prijungti įrenginiai. Pažymėkite langelį, kad įtrauktumėte arba pašalintumėte skaidinį skenavimui.

Įrenginys, prijungtas prie „/“ visada privalo būti nuskaitomas.

### Įjungti namų aplanko stebėjimą

Jeigu šis punktas pažymėtas, Disko naudojimo analizatorius nuolat stebės bet kokius išorinius namų katologo pokyčius ir praneš naudotojui apie failų pridėjimą/pašalinimą.

## Medžio žemėlapiai

Medžio žemėlapių konceptą XX a. 10 dešimtmetyje ištobulino Ben Shneiderman. Paskaitykite jo įžvalgas apie medžių žemėlapius (anglų k.)

Disko naudojimo analizatoriaus medžio žemėlapio langas

Medžio žemėlapių teorija. Rodomi 2 medžių žemėlapiai

Paveikslėlyje pavaizduotas medžio žemėlapių teorijos pavyzdys. Kiekvienas mazgas (pavaizduotas medžio diagramoje) turi pavadinimą (raidę) ir susijusį dydį (skaičių). Lapų skaičius gali atspindėti atskirų failų dydį; ne lapų mazgų skaičius yra pomazgių dydžių suma.

Medžio žemėlapis sukonstruojamas iš pasikartojančių pradinio keturkampio padalijimų. Kiekvieno žemesnio lygmens keturkampio dydis priklauso nuo mazgo dydžio. Žemesnių lygių kryptys keičiasi pagal lygmenis – pradžioje horizontali, po to vertikali ir t. t. Taip pradinis keturkampis padalijamas į daug mažesnių, taip, kad kiekvieno keturkampio dydis atitiktų lapo dydį. Medžio struktūra taip pat atspindima žemėlapyje. Papildomai informacijai apie lapus gali būti naudojamos spalvos bei pastabos.

Medžio žemėlapiai yra labai efektyvūs, kuomet labiausiai reikia pavaizduoti dydį.

## Žiedinės diagramos

Žiedinė diagrama – grafinis disko naudojimo kiekviename aplanke atvaizdavimas. Paleidus programą, failų sistemos naudojimas pavaizduojamas panašiai, į šį paveikslėlį:

Disko naudojimo analizatorius rodo failų sistemos naudojimo žiedinę diagramą

Paleidus programą rodomas failų sistemos naudojimas. Grafinis atvaizdavimas dešinėje.

Pradėjus skenuoti aplanką, sukuriamas poaplankių medis ir rodomas kairėje pusėje. Kiekvienoje eilutėje yra poaplankio pavadinimas, užimama vieta (procentais, KB, MB, arba GB) ir objektų skaičių (failų ir katalogų). Užbaigus šį procesą, dešinėje pusėje atsiranda Žiedinė diagrama. Jeigu šį procesą nutrauksite neužbaigus, bus rodoma tik dalinė analizuotų katalogų diagrama.

Disko naudojimo analizatorius rodo žiedinę aplanko naudojimo diagramą

Nuskenavus aplanką.

Žiedinė diagrama susideda iš aplinkui centrinį apskritimą sujungtų žiedų. Centrinis apskritimas simbolizuoja šakninį dalinio medžio (pasirinkto skenavimui). Kiekvienas žiedas vaizduoja dalinio medžio lymgenį – poaplankius, kurių kampas atitinka aplankų turinį. Gali būti rodoma iki 5 lygmenų, esant daugiau piešiama juoda kreivė apie penktojo lygmens ribas. Esant aplankui be poaplankių, matysis tik vidurinis apskritimas. Užvedus pelę ant aplanko diagramoje jis bus paryškintas ir iššoks patarimas su informacija apie aplanko pavadinimą ir pavadinimą. Esant poaplankių taip pat matysite mažus pilkus patarimus su šių aplankų pavadinimais. Kai kurių poaplankių pavadinimai gali būti praleisti.

Sąrašo eilutėmis galite vaikščioti aukštyn ir žemyn. Pasirinkus naują šakninį katalogą atitinkamai pasikeis ir žiedinė diagrama. Aplankus galite pasiekti ir iš pačios diagramos. Paspaudę kairiu pelės klavišu, nustatysite šį aplanką šankniniu. Paspaudus vidurinį klavišą (nesvarbu kurioje žiedinės diagramos vietoje) įvyks atvirkščias dalykas, grįšite vienu hierarchiniu žingsniu aukštyn.

Aukštesnio lygio aplanko spindulio procentas yra tiesiogiai proporcingas tarp jo paties ir aukštesniojo aplanko dydžių. Lengva suprasti, kad žemesniojo aplanko dydis yra lygus arba mažesnis. Kadangi šioje diagramoje rodomi tik aplankai, failai įskaičiuojami į aplankų dydžio sudėtį.

Disko naudojimo analizatorius